हमें अपने बच्चों के टेलेंट/गुणों पहचान कर अपने बच्चों को उस तरफ अग्रसित करने में सहयोग देनी चाहिए। इस धारणा को हमें मन से मिटाना ही होगा कि लोग क्या कहेंगें। यदि पुत्र को भोजन बनाने में ही रूचि है तो हमें उसे कुकिंग की ही तरफ बेहतर से बेहतर उच्च-शिक्षा दिलाने की कोशिश करनी चाहिए, बिना इस बात की चिंता करने के, कि लोग हँसेंगे। आज हमारे समक्ष उदाहरण के तौर पर जहाँ संजीव कपूर, विकास खन्ना, कुणाल......जैसे बेहतरीन शैफ हैं तो वहीँ अवनि, मोहना और भावना जैसी लड़ाकू विमान उड़ाने वाली महिला पायलट अपनी सेवा और लगन से इस मिथक को तोड़ने में सफल हुए हैं। ध्यान रखिये कि ‘अंतिम ठहाका वही लगता है जिसपे दुनिया हँसती है’। बच्चों से संवाद करें। उसके दिल की बात को समझने की चेष्टा करें......तब ही बाल दिवस मनाने की सार्थकता पूरी होगी।